
REFERAT
privind conferirea Titlului de Cetăţean de Onoare al Municipiului Timişoara  doamnei Maria Pongracz Popescu

	Prin iniţiativa domnului Cornel Ungureanu – Preşedintele Filialei Timişoara a Uniunii Scriitorilor din România, conform solicitării înregistrată cu nr. SC2017-004022 din 20.02.2017, a fost propusă pentru acordarea Titlului de Cetăţean de Onoare al Municipiului Timişoara, doamna Maria Pongracz Popescu.
	Doamna Maria Pongracz Popescu s-a născut în 25 decembrie 1941, la Odorheiul Secuiesc, judeţul Harghita fiind prozator, publicist, traducător şi istoric literar. Ca şi studii a urmat şcoala generală din Odorheiul Secuiesc, Liceul nr.3 din Cluj (1956 – 1959), studiile universitare fiind absolvite la Universitatea „Babeş-Bolyai”, Facultatea de Filologie, secţia Limba şi literatura maghiară, Cluj – Napoca (1959- 1964). Şi-a obţinut doctoratul în istorie (istoria presei), la Bucureşti, în anul 1981.
	Pe parcursul carierei doamna Pongracz Popescu a lucrat la cotidianul timişorean de limba maghiară „Szabad Szó” (1965 – 1989) redactor la secţia de cultură / şef de secţie, a fost publicist comentator, redactor şef la „Új Szó” (1990-1992), redactor la săptămânalul „Agenda” (1992 -1996), redactor la cotidianul „Nyugati Jelen”, redactor la revista literară „Irodalmi Jelen” şi Redactor de carte la Editura IJK, Arad. 
De-a lungul activităţii doamna Pongracz Popescu a primit premiul revistei „Dolgozó Nő”(1962); premiul Filialei Uniunii Scriitorilor din Timişoara pentru romanul Havak küszöbén (Pe prispa zăpezilor) (1981), premiul de Excelenţă al Uniunii Scriitorilor, Filiala Timişoara (1997),  premiul Uniunii Scriitorilor din România, Filiala Timişoara pentru romanul Virágok alkonya (Amurgul florilor) (2001), ordinul naţional „Pentru merit” în rang de cavaler (2002), premiul Ligii Scriitorilor Maghiari din Ardeal pentru volumul de nuvele ,Arckép lepkékkel (Portret cu fluturi)” (2005), premiul pentru  întreagă operă literară, acordată de USR Timişoara în  2015.
	In ultimii 50 de ani, doamna Maria Pongracz Popescu a avut, prin operele ei, o contribuţie deosebit de importantă la definirea personalităţii culturale a oraşului nostru.
Cărţile domniei sale de proză, numeroasele traduceri, ediţiile realizate din mari scriitori clasici şi contemporani o definesc pe Maria Pongracz Popescu ca un cărturar esenţial în viaţa culturală a Banatului şi a Europei Centrale.
Rolul ei în înţelegerea scriitorilor români, maghiari, germani şi sârbi a însemnat mult pentru echilibrul valorilor în literatura noastră.
Ca secretar-adjunct al Filialei Timişoara a Uniunii Scriitorilor din România, a condus de-a lungul anilor, cenacluri literare române, maghiare şi germane, contribuind decisiv la vitalitatea vieţii culturale timişorene.
	 
	Având în vedere toate elementele enumerate mai-sus, propunem: acordarea titlului de Cetăţean de Onoare al Municipiului Timişoara doamnei Maria Pongracz Popescu, cărturar esenţial în viaţa culturală a Banatului şi a Europei Centrale.




	Viceprimar,                                                        
Dan Diaconu




 

                                          
              
                                             

                                     Serviciul juridic
                                          Alin Stoica
	                Responsabil
                 Biroul Organizare Evenimente
                             Nyari Ciprian




                          Inspector Specialitate
                          Miţariu Alin Cristian



                 


                                         



Cod FP 53-01, ver.2

image1.png




